Lav et referat af nedenstående tekst:

Tekst:
Når en reklame ruller henover skærmen, skruer langt de fleste væk fra kanalen. Men nogen er så bidt af reklamer, at de betaler penge for at få lov til at se dem. Et sådan arrangement blev for første gang afholdt i Danmark fredag aften, da der var inviteret til Night of the Ad Eaters på Skråen i Aalborg. Her så 1.300 deltagerne populære reklamer fra hele verdenen - fem timer i streg. Night of the Ad Eaters er en udenlandsk trend, der har eksisteret i 30 år, og nu har Alex Iancu, der studerer på Aalborg Universitet, taget det med til Danmark og arrangeret reklamenatten. - Jeg har set de her reklamer, da jeg var barn, og de er meget sjove og spændende. Jeg ville gerne dele dem med verdenen og med Danmark, mit nye land, siger Alex Iancu. - Reklamer er normalt meget irriterende, men de her er de bedste, de sjove og de mest imponerende i hele verdenen. De kommer både fra Afrika, Nordamerika, Kina og Japan, fortsætter han.

Referat:
Fredag aften blev der afholdt Night of the Ad Eaters på Skråen i Aalborg, hvor deltagerne så populære reklamer i fem timer.